**TÁJÉKOZTATÓ A TELEPÜLÉSI TÜZELŐANYAG TÁMOGATÁSSAL KAPCSOLATOS VÁLTOZÁSOKRÓL**

(Hatályos: 2022.07.01-től)

Bicske Város Önkormányzat Képviselő-testületének a települési támogatásról és az egyéb szociális ellátásról 13/2018.(VIII.15.) önkormányzati rendeletében a települési tüzelőanyag támogatással kapcsolatban Képviselő-testületünk a következő fontos változtatást hozta az ügyfelek és a közpénzfelhasználás szempontjából a lehető legkedvezőbb gyakorlat kialakítása érdekében.

Bicske Város Önkormányzata települési tüzelőanyag támogatás nyújt egy háztartásnak a hideg időjárás miatt szükséges **tűzifa vásárlásához évente egy alkalommal bruttó 40.000,-Ft összegben,** kivéve, ha az igénylő a fűtéshez települési lakásfenntartási támogatásban részesül vagy környezettanulmány alapján megállapításra került, hogy az igénylő nem rendelkezik fatüzelésre alkalmas berendezéssel.

**A támogatás benyújtására nyitva álló időszak tárgyév szeptember 1. és tárgyév november 30. napja közötti időszak.**

Települési tüzelőanyag **támogatásra a háztartás akkor jogosult, ha az egy főre jutó havi nettó jövedelem összege**

* **egyedül élő, valamint gyermekét/gyermekeit egyedül nevelő szülő** (vagy más törvényes képviselő esetében) **57.000 Ft-ot,**
* **egyéb esetekben 42.750,-Ft-ot**

**nem haladja meg.**

A tűzifa vásárlást a kérelem benyújtására jogosult nevére és a jogosult háztartás címére szóló minimum **bruttó 40.000,-Ft-ról szóló tárgyévi számlával** **– az előlegszámla kivételével – kell igazolni!**

Támogatási kérelmekkel kapcsolatosan kérem keressék fel hivatalunk szociális csoportját személyesen ügyfélfogadási időben - hétfő, pénteki napokon 8-12 óra között, szerdán 13-18 óra között -, vagy a 06-22/565-464 telefonszámon.

Bicske, 2022.07.11.

Hatósági Iroda

Szociális Csoport